23 noiembrie 2023

**Comunicat de presă**

**426 participanţi la cursurile organizate de AJOFM Caraș-Severin în primele zece luni ale anului 2023**

În primele zece luni ale anului 2023, Agenţia Județeană pentru Ocuparea Forţei de Muncă Caraș-Severin a cuprins în programele de formare profesională organizate în cadrul Agenţiei, 426 de șomeri.

În perioada de referinţă au fost organizate 28 programe de formare profesională gratuite, dintre care 22 programe de calificare/recalificare, 3 programe de specializare, 2 programe de dobândire de competențe cheie și 1 program de iniţiere.

Structura participanților la cursuri pe niveluri de studii și categorii de vârstă se prezintă astfel:

|  |  |  |
| --- | --- | --- |
| Structura pe nivel de studii a şomerilor participanţi la cursuri | Stoc la finele lunii octombrie | % |
| Total, din care: | 426 | 100 |
| Studii profesionale, liceale sau postliceale | 316 | 74,18 |
| Studii gimnaziale | 84 | 19,72 |
| Studii superioare | 20 | 4,69 |
| Mai puțin de 8 clase | 6 | 1,41 |

|  |  |  |
| --- | --- | --- |
| Structura pe categorii de vârstă a şomerilor participanţi la cursuri | Stoc la finele lunii octombrie | % |
| Total, din care: | 426 | 100 |
| < 25 ani | 233 | 54,70 |
| Intre 25 si 30 ani | 66 | 15,49 |
| Între 30 si 35 ani | 22 | 5,16 |
| Între 35 si 45 ani | 39 | 9,16 |
| Peste 45 ani | 66 | 15,49 |

Meseriile/ocupațiile, în funcție de numărul de participanți, pentru care s-au organizat programele de formare profesională gratuite pentru şomeri în perioada ianuarie - octombrie 2023, sunt: lucrător comercial , ajutor bucătar, operator introducere, validare si prelucrare date, competente digitale, agent de securitate, lucrator finisor pentru constructii, instalator instalatii tehnico-sanitare si de gaz, brutar, competente informatice, patiser, ospatar (chelner) vanzator in unitati de alimentatie și , îngrijitor batrini la domiciliu.

Mai multe informaţii privind stadiul realizării „Planului județean de formare profesională” al AJOFM Caraș-Severin sunt disponibile pe site-ul www.anofm.ro, la secțiunea AJOFM Caraș-Severin/Programe, Statistici. Prognoza cursurilor de formare profesionala poate fi regăsită la secţiunea “Persoane fizice/Cursuri de formare profesională”.

Agenția Județeană pentru Ocuparea Forței de Muncă Caraş-Severin